Papageto de Finsch

Papageto de Finsch, Nana papageto de Finsch aŭ Smeralda papageto (Micropsitta finschii) estas specio de tre malgrandaj verdaj papagoj kiuj loĝas en tropikaj pluvarbaroj de insuloj en Papuo-Nov-Gvineo, Salomonoj, kaj Bismarkoj.

Kaj la ordinara nomo kaj la scienca nomo memorigas la germanan etnografon, naturscienciston kaj kolonian esploriston Friedrich Hermann Otto Finsch.

Aspekto
La papageto de Finsch karakteriziĝas per verdaj kapo kaj kolo (kio estas unika inter specioj de la genro Micropsitta). La tipa longo de verda pigmea papago estas 9.5 cm kun averaĝa pezo de 12 g. Masklaj kaj inaj individuoj povas esti identigitaj per iometaj diferencoj en koloraro. Ekzemple, en unu subspecio, maskloj posedas bluan makulon ĉirkaŭ la malsupra parto de la beko, dum la makulo de la femalo estas rozkolora. La kvin agnoskitaj subspecioj ĉiuj loĝas en malsama arealo ene de la ĝenerala distribuo de la specio kaj ĉiu havas malsamajn karakterizaĵojn inter seksoj.Forshaw, Joseph M. (2006). Parrots of the World. Princeton University Press. p. 25. 

Taksonomio
La papageto de Finsch estas membro de la genro Micropsitta (nanaj papagetoj). La genro Micropsitta estas inkludita en la subfamilio Psittacinae (veraj papagoj kaj parencoj) de la familio Psittacidae (veraj papagoj). La specio, Micropsitta finschii, estas plue dividita en kvin subspeciojn: BirdLife International (2016). "Micropsitta finschii". IUCN Red List of Threatened Species. 2016 e.T22684866A93050353. doi:10.2305/IUCN.UK.2016-3.RLTS.T22684866A93050353.en. Alirita la 11an de Novembro 2021. Diamond, Jared (1976). Distributional Ecology and Habits of Some Bougainville Birds (Solomon Islands). The Condor, v.77, No. 1, p. 14-23Kratter et al. (2001). Avifauna of a Lowland Forest Site on Isabel, Solomon Islands. The Auk, v. 118, no. 2, p. 472-483
M. f. aolae en insuloj Guadalcanal, Malaita, Florida kaj Russell (centraj Salomonoj). Plenkreskuloj havas pli malhelverdan supran korpon kaj bluan makulon sur la krono.
M. f. finschii en Ugi, San Cristobal, kaj Rennell (sudaj Salomonoj). Maskloj havas bluan areon ĉirkaŭ la malsupra mandiblo (beko) kaj oranĝan makulon en la centro de la abdomeno. Inoj ne havas la oranĝan makulon, kaj havas rozkolorajn plumojn ĉirkaŭ la malsupra mandiblo.
M. f. nanina en Santa Isabel, Bugotu, kaj Choiseul (nordaj Salomonoj), kaj en Bougainville. Plenkreskuloj havas bluan areon sur la krono.
M. f. tristrami en Vella Lavella, Gizo, Kolombangara, New Georgia, Rubiana, kaj Rendova (okcidentaj Salomonoj). Plenkreskuloj ne havas bluajn nek oranĝajn abdomenajn areojn.
M. f. viridifrons en Lihir kaj Tabar, Nova Hanovero, Nova Irlando, kaj en Bismarkoj (en orienta Papuo-Nov-Gvineo). Plenkreskuloj havas grandan bluan areon sur la krono, kaj ankaŭ bluan areon ĉirkaŭ la vangoj.

Habitato
Tiuj papagoj troviĝas en tropikaj pluvarbaroj (ĝis alteco de 900 m). La birdoj plej ofte estas observataj en la interno de la arbaro kaj en riverborda vegetaĵaro. Ili estas arbaremaj kaj estis observitaj nestantaj en malnovaj arbaraj formik-/termitmontetoj. La birdoj konstruas tunelon en la monteton, kiu estas uzata ankaŭ kiel ripozejo. La birdoj estas priskribitaj kiel abundaj en siaj vivejoj.

Kutimaro

Manĝado
Tiuj birdoj trovas manĝaĵon grimpante vertikale sur arboŝelon aŭ grimpante laŭlonge de la fundo de branĉoj dum ili pendas renverse. Dum manĝado, la vostoplumoj estas uzataj kiel apogilo kontraŭ la arbosurfaco. La papago manĝas fungojn kaj likenojn trovitajn sur la arboŝelo, same kiel la semojn de la kasuarino, en kiu ĝi ofte troviĝas.del Hoyo, Elliott kaj Sargatal. 1992. Handbook to the birds of the world. Lynx Edicions, Barcelona, Hispanio. Kelkaj birdoj ŝajne asociiĝas kun malrapide moviĝantaj miksitaj birdaroj.

Voĉo
La kanto de la pigmea papago de Finsch estas serio de ripetaj fajfaĵoj. Ĉiu fajfaĵo konsistas el "tvit-tvit" sono, kie la dua "tvit" estas plilongigita kaj pli alta. Aliaj produktitaj sonoj inkluzivas stridan kriegadon kaj babiladon.

Reproduktado
La papagetoj de Finsch ofte troviĝas en paroj aŭ malgrandaj grupoj (tri ĝis ses individuoj). La grupoj ofte inkluzivas monogamajn (ĝis unu jaro) pariĝintajn parojn. La reprodukta sezono estas de marto ĝis majo, kaj tipa ovodemetado havas unu aŭ du ovojn. Ambaŭ gepatroj zorgas pri la altricaj idoj, kaj la interagoj inter gepatroj kaj idoj ofte estas plilongigitaj.Spoon, Tracey R. (2006). Parrot Reproductive Behaviour, or Who Associates, Who Mates, and Who Cares?. En Luescher, Andrew U.'s (eld) Manual of Parrot Behaviour.  (p. 63-77) Ames, Iowa: Blackwell Publishing  Informoj pri specifaj kovotempoj kaj papagidaj zorgotempoj ne haveblas, ĉar kaptitaj individuoj havas malaltan survivadan procenton.

Referencoj

Kategorio:Nanaj papagetoj
Kategorio:Birdoj de Papuo-Nov-Gvineo